એક વખત રવિશંકર દાદાને અમદાવાદ આવવાનું બન્યું. સદાય પગપાળા પ્રવાસ કરતા રવિશંકર મહારાજ રેલગાડીમાં બેસીને અમદાવાદ પહોંચ્યા. સ્ટેશન આવ્યું એટલે હાથમાં થેલી લઈને દાદા સ્ટેશન બહાર આવ્યા. એ વખતે હજી રિક્ષા કોઈએ જોઈ ન હતી. ઘોડાગાડીઓની બોલબાલા હતી. રેલગાડી આવવાનો સમય થતાં સંખ્યાબંધ ઘોડાગાડીઓ સ્ટેશનની બહાર આવીને ઊભી રહી ગઈ. મુસાફરો જેવા સ્ટેશનની બહાર નીકળ્યા કે તુરત જ ઘોડાગાડીવાળાઓ સામે ધસી ગયા.